# Alfons el Blue

Alfons Pérez Daràs, més conegut com el Blüe, (Plana Baixa, 3 de gener de 1991) és un cantant de Hip Hop, escriptor, creador de contingut i actor de veu valencià. Va ser un dels pioners en fer rap en valencià. Hui és el cantant i líder del grup de Hip Hop en valencià Malparlat.

## Trajectòria

L'any 2009 es donava a conèixer amb "Míster, jo puc fer-ho millor", i el 2011 publicava "Qui va matar a Alfxnsx Pérez?", nominat als premis Ovidi Montllor l'any 2012 en la categoria de "Millor disc de Hip Hop o electrònica".
El 2012 publicava el single "Silenci", cançó d'èxit la qual va quedar en cinquena posició a l'enquesta "Millor cançó castellonera de l'any 2012" per la revista digital nomepierdoniuna de la qual es va fer un Remix amb alguns dels principals noms del Hip Hop català com Putu Nota; així com Jezie de Sant Marcel·lí o Ivan Gosp d'Aspencat, i guanyaria el concurs UJIPOP amb el qual actuaria i formaria part del Red Bull Tour Bus.
El 2013 seria el guanyador del concurs de música en català Rockpenat en la seua cinquena edició. Eixe any actuaria a alguns dels concerts més importants del País Valencià, acompanyat per grups com Fermín Muguruza, Orxata i At Versaris, o Aspencat.
El 2014 publicaria "Efecte Papallona" després d'un projecte de micromecenatge aconseguint situar el seu disc entre els més destacats de l'any. Gravaria videoclip a Sevilla de la cançó "David vs Goliath", amb la col·laboració de l'MC Halberto El Cheff de El Límite, un destacat grup de Hip Hop sevillà. La seua cançó "Acció i reacció" amb Pau Alabajos seria recollida al recopilatori "La Gira!" d'Escola Valenciana, i nominada a millor cançó de l'any 2014 per Nomepierdoniuna. De la mateixa manera, el videoclip "Atlantis" també seria considerat dels millors de l'any.
El 2015 publicaria "SomRiure". El 19 d'octubre del 2015, després d'haver participat en els principals concerts i festivals d'eixe any, com el Feslloc, l'A la Lluna (on, per primera vegada, fusionaria el Hip Hop en valencià amb la tradicional dolçaina) o el TroVAM!, va anunciar al seu facebook que deixava indefinidament la música.
L'any 2018, Alfons és motiu d'actualitat. Primer, pel teaser "I diu aixina" publicat a YouTube sota el pseudònim d'Alfons. Després, per la seua participació en el programa d'à Punt Mèdia "Family Duo" acompanyat per la seua germana Carmen. L'actuació es faria viral, superant les 300.000 reproduccions a Facebook i apareixent, fins i tot, a l'APM. Seria, també, un dels protagonistes de l'especial de rap&trap de la revista Enderrock, apareixent el "Rap de la paella" al recopilatori que acompanyava la distribució de la revista.

## Malparlat

L'any 2019, Alfons torna a l'escena amb el grup Malparlat, amb el qual es presenta al públic de forma molt exitosa amb la cançó de trap "Taronja", amb un missatge crític amb la situació del cítric, i humorístic al mateix temps. Gràcies al seu treball, Malparlat serien portada de diverses revistes de renom a la cultura Hip Hop de parla hispana, a la premsa de tirada nacional com regional, o dins la mateixa premsa especialitzada de la cultura musical valenciana
El 2020, gràcies a l'èxit de Malparlat, realitza diversos cameos i entrevistes per a À Punt, a programes com Territori Sonor o Podríem fer-ho millor, presentat pel famós youtuber Carles Caparrós d'El Canal de Korah, i resulta un convidat de luxe a la Gala del Dia Mundial de la Ràdio organitzada per València Plaza, acompanyant l'eminent Luis del Olmo, President d'Honor de l'Acadèmia Espanyola de la Ràdio, el raper alacantí Arkano o l'ex-xica OT Sandra Polop.
Amb la crisi del COVID-19, Alfons es reinventa i es converteix en un dels principals exponents del moviment valentuber abanderant un Taller de Rap en valencià online que de nou seria protagonista de portades a diferents mitjans de comunicació. També s'anuncia la seua actuació al Feslloc, que es veurà truncada per necessitats del festival arrel la pandèmia.
El 2022 publica Sentimantral, disc guardonat amb el Premi Ovidi i nominat als Premis Carles Santos.

## Trajectòria literària

Es autor de la novel·la juvenil Aitana Torrent, caçadora d'espantacriatures per la qual va guanyar el Premi Diafebus de Novel·la Juvenil el 2022 i el Premi de la Crítica dels Escriptors Valencians que atorga l'Associació d'Escriptors en Llengua Catalana el 2024.

## Curiositats

Alfons és graduat en Dret per la Universitat Jaume I de Castelló de la Plana i actor de doblatge. També imparteix classes de Rap a l'EMMA (Escola de Música Moderna d'Almenara). Ha sigut futbolista no professional en diversos equips de Regional Preferent de la Plana, i entrenador al futbol base del Club La Vall i l'UE Vall d'Uixó.
Actualment treballa com a docent. Va ser preparador de l'actual guanyador del Cresta Vermella dins del Concurs d'Oratòria Última Paraula del projecte estudiantil Impuls FP de Generalitat de Catalunya, amb un jurat conformat pels també rapers Kovitch i Daura Mangara.
Pel que fa a la creació de contingut, Alfons és un reconegut divulgador cultural i activista per la llengua. Va ser creador de la I Gala de Creació de Contingut en Valencià el 2022, i amb els seus projectes ha guanyat guardons com el premis a Millor Pòdcast valencià d'història i misteri amb Baix La Lluna, o Millor Pòdcast valencià revelació amb Sentit Aràcnid, pòdcast que emet Cadena SER Ràdio Castelló. Tanmateix, recentment ha guanyat el premi a Millor Creador de Contingut Social en la Gala de Premis de la Creació de Contingut d'Ondara compartint gala amb creadors com Cabra Fotuda.

## Discografia

EN SOLITARI
* "Licantropía" (Maqueta, 2007)
* "Míster, jo puc fer-ho millor" (Maqueta, 2009)
* "Qui va matar a Alfxns Pérez?" (LP, 2011)
* "Silenci" (Single, 2012)
* "Efecte Papallona" (LP, 2014)
* "#SomRiure" (EP, 2015)
MALPARLAT
* "Poèticament incorrecte" (LP, 2019)
* "Sentimantral" (LP, 2022)

## Referències

* ↑ «El teu límit, del disc "Míster, jo puc fer-ho millor" (El Blüe)». [Consulta: 25 juny 2018].
* ↑ «Premis Ovidi Montllor 2012.» (en catalan). [Consulta: 30 juny 2019].
* ↑ nomepierdoniuna. «Encuesta Nomepierdoniuna sobre lo mejor de 2012 en Castellón: elige disco, canción, concierto y festival». [Consulta: 30 juny 2019].
* ↑ No sols Alfons. «El Blüe, Paupa Man, Gosp, C'nsenom, Jezie, Putu Nota, Meser, Chispa, Maldecap, Ark - Silenci», 31-10-2012. [Consulta: 30 juny 2019].
* ↑ https://www.redbull.com/es-es/events/tour-bus-2014
* ↑ https://www.tresdeu.com/2013/03/el-blue-guanya-el-ve-rockpenat.html
* ↑ Nouexili MILDENOU. «RENOU: concert de Fermin Muguruza, Orxata Sound System, At Versaris y El Blüe», 02-06-2013. [Consulta: 30 juny 2019].
* ↑ Diu, Marisa. «La vespra del 9 d'octubre, concert del BLOC JOVE en benefici d'Escola Valenciana». [Consulta: 30 juny 2019].
* ↑ «Participa al Crowdfunding ""Efecte Papallona", nou disc del Blüe!" a Verkami». [Consulta: 2 desembre 2021].
* ↑ No sols Alfons. «VIDEOCLIP El Blüe - David VS Goliath feat Halberto el Cheff de EL LÍMITE #EfectePapallona», 18-05-2014. [Consulta: 30 juny 2019].
* ↑ «‘Concordança Trio’ es presenta aquest dijous al Palau de la Música - Diari La Veu». [Consulta: 30 juny 2019].
* ↑ nomepierdoniuna. «Listas de lo mejor de 2014 en Castellón». [Consulta: 30 juny 2019].
* ↑ No sols Alfons. «ATLANTIS @ El Blüe & Manu de MALNOM | Videoclip | Meloncia Films», 27-09-2014. [Consulta: 30 juny 2019].
* ↑ https://www.viasona.cat/grup/el-blue/somriure
* ↑ Redacció. «[CARTELL 31 grups actuaran al Feslloch 2015]». [Consulta: 30 juny 2019].
* ↑ No sols Alfons. «EL BLÜE - A la Lluna - DOCUMENTAL - Hip Hop + Dolçaina + Entrevista», 12-08-2015. [Consulta: 30 juny 2019].
* ↑ «TROVAM 2015, PROGRAMACIÓ COMPLETA!». [Consulta: 30 juny 2019].
* ↑ https://www.facebook.com/alfonso.perezdaras
* ↑ No sols Alfons. «ALFONS - I diu aixina @ RAP EN VALENCIÀ 2018 | EL BLÜE», 03-06-2018. [Consulta: 30 juny 2019].
* ↑ Family Duo. «Un rap per als valencians farts de les destrosses en la paella! | Audicions 1 | Family Duo 2018», 23-09-2018. [Consulta: 30 juny 2019].
* ↑ «Family Duo - Carmen i Alfons - El rap de la paella». [Consulta: 30 juny 2019].
* ↑ APM? TV3. «APM? Extra - CAPÍTOL 452- 07/10/2018», 07-10-2018. [Consulta: 30 juny 2019].
* ↑ Enderrock.cat. «La nova generació de rap i trap s'apodera de la revista Enderrock de gener | Enderrock.cat». [Consulta: 30 juny 2019].
* ↑ «Poèticament Incorrecte, by Malparlat». [Consulta: 3 agost 2020].
* ↑ «Videoclip Taronja».
* ↑ «Malparlat. «Con determinación de origen»» (en castellà), 11-03-2020. Arxivat de l'original el 2020-08-11. [Consulta: 3 agost 2020].
* ↑ Mediterráneo, El Periódico. «El rap y la naranja unen sus fuerzas con Malparlat en Nules» (en castellà). [Consulta: 3 agost 2020].
* ↑ S.L, EDICIONES PLAZA. «El Blüe, l'as del rap en valencià, mostra com sona el seu nou grup Malparlat en un concert» (en castellà). [Consulta: 3 agost 2020].
* ↑ «Un Malparlat en la seua essència – Sons de Xaloc». [Consulta: 3 agost 2020].
* ↑ media, À Punt. «09.05.2020 | Territori Sonor cap de setmana». [Consulta: 4 agost 2020].
* ↑ media, À Punt. «16.10.2019 | Episodi 23». [Consulta: 4 agost 2020].
* ↑ S.L, EDICIONES PLAZA. «Plaza Radio prepara una programación especial para el Día Mundial de la Radio» (en castellà). [Consulta: 4 agost 2020].
* ↑ «Valentubers». Arxivat de l'original el 2020-06-17. [Consulta: 3 agost 2020].
* ↑ «TALLER DE RAP MALPARLAT TV».
* ↑ Mediterráneo, El Periódico. «Clases de rap contra el coronavirus para los más jóvenes de Castellón» (en castellà). [Consulta: 3 agost 2020].
* ↑ «Malparlat · Feslloc, el Festival transformador del País Valencià». [Consulta: 3 agost 2020].
* ↑ NTC, À Punt. «El raper Malparlat publica “Sentimantral”, un disc que vincula el rap i la poesia en valencià», 06-06-2022. [Consulta: 2 setembre 2024].
* ↑ «Premis Ovidi 2022 - Col·lectiu Ovidi Montllor». [Consulta: 2 setembre 2024].
* ↑ «Smoking Souls encapçala les nominacions als Premis Carles Santos de la Música Valenciana 2022 | musicaenvalencià». [Consulta: 2 setembre 2024].
* ↑ C. GarsánÁ. Devís «El Premi Lletraferit de Novel·la té per primera vegada dos guanyadors: Purificació Mascarell i Andreu Sevilla». Valencia Plaza, 08-07-2022 [Consulta: 8 juliol 2022].
* ↑ «Qui guanya els Premis de la Crítica dels Escriptors Valencians 2024? | Associació d'Escriptors en Llengua Catalana», 23-05-2024. [Consulta: 2 setembre 2024].
* ↑ «EMMA (Escola de Música Moderna d'Almenara)». [Consulta: 4 agost 2020].
* ↑ «L’Última Paraula - IVIC agency - INS Vic», 03-05-2024. [Consulta: 2 setembre 2024].
* ↑ S.L, EDICIONES PLAZA. «Qui són els millors creadors de contingut en valencià?» (en castellà). [Consulta: 2 setembre 2024].
* ↑ «Guanyadors de la Gala de pòdcast en valencià», 29-12-2023. [Consulta: 2 setembre 2024].
* ↑ Plaza, La Marina. «Lliurament dels Premis de Creació de Contingut en Valencià a Ondara», 20-05-2024. [Consulta: 2 setembre 2024].

## Enllaços externs

* https://malparlat.bandcamp.com
* https://www.youtube.com/c/MALPARLATTV